મોઢા અને ગરદનના ભાગ પર સૌથી વધારે હાઇડ્રેશન હોય છે. બહાર વાતાવરણના તાપમાનમાં વધારો થવાથી ડ્રિહાઇડ્રેટ થવાનું શરૂ થાય છે. પછી પરસેવામાં વધારો થાય છે. સાબુ અને અન્ય કેમિકલયુક્ત પદાર્થોનો ઉપયોગ કરવાથી એ લેયર દૂર થાય છે. તેનાથી પાણીનું પ્રમાણ ઘટી જાય છે. કોઈ પણ પ્રકારની ઈજાથી હાઇડ્રેશન ઓછું થઈ જાય છે. જે લોકો દિવસની 11-20 સિગારેટ પીવે છે, એમનામાં હાઇડ્રેશન ઓછું હોય છે. ચોમાસામાં હાઇડ્રેશનનું પ્રમાણ વધારે હોય છે. કોર્નિયોમીટર અને મોઇશ્ચરોમીટરથી ચામડીમાં હાઇડ્રેશનનું પ્રમાણ માપી શકાય છે. વૃદ્ધોમાં ડ્રાઈ-સ્કિનની સામાન્ય સમસ્યા હોય છે. વર્ષો સુધી આ સમસ્યા રહેવાથી એટોપિક ડર્મેટાઇટિસ, સોરાયસિસ જેવી બીમારીઓ થવાની શક્યતાઓ વધી જાય છે. આ સમસ્યાને મોઇશ્ચરાઇઝિંગ એજેન્ટથી મટાડી શકાય છે.